钦定古今图书集成/明伦汇编/宫闱典/第092卷 > 南阳公主 下嫁萧孝先
## 钦定古今图书集成/明伦汇编/宫闱典/第092卷 > 南阳公主 下嫁萧孝先

按《辽史公主表》，萧氏生二女。萧氏，国舅夷离毕房之
女，名崔八，圣宗第四女，封南阳郡主，进封公主，下嫁
萧孝先。太平末，东京大延琳反，遇害。按《萧孝先传》，
“孝先字延宁，小字海里。统和十八年，补祗候郎君，尚
南阳公主，拜驸马都尉。开泰五年，为国舅详稳，将兵
城东鄙，还为南京统军使。太平三年，为汉人行宫都
部”署，寻加太子太傅。五年，迁上京留守。以母老求侍，
复为国舅详稳，改东京留守。会大延琳反，被围数月，
穴地而出。延琳平，留守上京。十一年，帝不豫，钦哀召
孝先总禁卫事。兴宗谅阴，钦哀弑仁德皇后，孝先与
萧浞卜、萧匹敌等谋居多。及钦哀摄政，遥授天平军
节度使，加守司徒，兼政事令。重熙初，封楚王，为北院
枢密使。孝先以椒房亲，为太后所重，在枢府，好恶自
恣，权倾人主，朝多侧目。二年，太后与孝先谋废立事。
帝知之，勒卫兵出宫，召孝先至，谕以废太后意，孝先
震慑，不能对。迁太后于庆州，孝先恒郁郁不乐。四年，